Akurey (Kollafirði) - Wikipedia, frjálsa alfræðiritið

# Akurey (Kollafirði)

### Úr Wikipediu, frjálsa alfræðiritinu

Kort sem sýnir örnefni í nágrenni Reykjavíkur.

Akurey er lítil eyja í Kollafirði, rétt utan við Örfirisey í Reykjavík. Ekki er vitað til þess að nokkurn tíma hafi verið búið í eyjunni, en hugsanlega hefur einhvern tíma verið manngengt í hana. Sundið milli Akureyjar og Örfiriseyjar, Hólmasund, er aðeins 0,8 metra djúpt á háfjöru og því hættulegt að sigla um það. Elstu heimildir um eyjuna eru frá 1379 þegar hún tilheyrði Víkurkirkju. Þar var reist fyrsta siglingamerki í Reykjavík árið 1854. Borgin keypti eyjuna árið 1969 og hefur leigt út nýtingu hlunninda í henni eins og dúntekju og lundaveiði, en þar er töluvert æðarvarp, kríuvarp og stór lundabyggð sem er nýtt og haldið við.

Líklegt er að kornrækt hafi verið stunduð í eynni en í Oddgeirsmáldaga frá árinu 1379 er tekið fram að Jónskirkja í Vík eigi sælding (eitt sáld, þ.e. um 100 kg útsæðiskorns) í Akurey.

Borgarstjórnarflokkur Sjálfstæðisflokksins lagði til árið 2005 að Akurey og Engey verði tengdar við land með landfyllingum og byggð skipulögð þar.

Af „http://is.wikipedia.org../../../a/k/u/Akurey_%28Kollafir%C3%B0i%29_be76.html“

Flokkar: Reykjavík | Eyjar við Ísland

##### Views

- Grein
- Spjall
- Núverandi útgáfa

##### Leit